W Sulšečanskej pěstowarni „Dom palčikow“ je lětsa braška Tom ptaču hosćinu nawjedował. Njewjesta Lena a jeje nawoženja Luca běštaj kwasny por.
Foto: Christiane Noack
„Uhu, što sym słyšała“ a mnohe dalše ptačatka swjećichu w „Chróšćan kołću“ lětuši ptači kwas. Hačrunjež su časy měnjawe, hawron ze sroku kwasuje.
Ale kak je k tomu dóšło? Tak hotowachu so wosebje dźěći krušwiny, ale tež wšitcy druzy spočatk januara na ptači kwas. Štó ma njewjesta być? A rjenje bě widźeć, kak so wosebje holcy wjeselachu, na pisane fale, na narodnu drastu. Přihot w kołću; spěwać wo ptačkach a nawuknyć hrónčka, kiž ptači kwas wopisuja. Kwasna rejka njesmědźeše pobrachować.
Čim bóle so dźeń ptačeho kwasa bližeše, ćim njesćerpniše běchu tež dźěći. Hołk a tołk kaž w prawym kołću, hdźež so z pilnymi pčołkami jenož tak mjerwi. Rano mějachu hotowańče tuž ruce połnej dźěła. A tak buchu z holcow njewjesta, słónce a kwasni hosćo, wězo w krasnych šórcuchach a pisanych falach. Tež hólcy běchu swjedźensku drastu zwoblěkani. Nawoženja měješe samo kwěćel za swoju njewjestu.
Skónčnje wotewza nawoženja swoju njewjestu a poda so na wulku kwasnu pěstowarsku hosćinu.
Kóždolětnje přiwabja Wrócław syły turistow. „Kwětka Europy“, kaž bě britisko-pólski historikar Norman Davies město mjenował, ma cyle wosebite stawizny. Slědy měnjateje so narodnosće a kulturneje mnohotnosće su hač do dźensnišeho spóznajomne. W lěće 2016 bě metropola nad Wódru kulturna stolica Europy, z čimž je wona hišće bóle na so skedźbniła.
Zežiwić swětowu ludnosć wostawa dale wulki problem. Na jednym boku ludźo hłód tradaja, druhdźe maja nadprodukciju tworow, kotrež samo zaso niča. Za rosćacu potrjebu mjasa trjebaja dešćikowe lěsy. A producenća zežiwidłow w chudšich krajach dóstawaja za swoje dźěło jenož mało pjenjez. Na dobro zwěrjatow so přemało dźiwa – transporty skotu přez tysacy kilometry kaž tež čwělowace dźerženje skotu, předewšěm w chlěwach, su za to přikład.
Jako přećiwne hibanje załožichu organizaciju Slowfood, kotraž skutkuje po cyłym swěće. We wobłuku Slowfood-Němska bu w lěće 2010 tež regionalna skupina Slowfood-Łužica wutworjena, a jej tuchwilu połsta ludźi přisłuša. Nimo toho dóstawaja čłonojo pomoc šěsć podpěraćelow. Regionalna skupina zaso podpěruje wšelake iniciatiwy, kotrež maja samsne abo podobne zajimy – starać so wo dobru, čistu a fairnu jědź.
bos_Latn knc_Latn szl_Latn szl_Latn szl_Latn twi_Latn szl_Latn szl_Latn szl_Latn